**Louise Schroeder** (født 2. april 1887 i Hamburg-Altona, død 4. juni 1957 i Vest-Berlin) var en tysk politiker (SPD). Hun var medlem av nasjonalforsamlingen i Weimar og deretter av Riksdagen helt til nasjonalsosialistenes overtakelse. Schroeder var borgermester i Berlin i 1946–1947 og fungerende overborgermester samme sted 1947–1948. Hun var borgermester i Vest-Berlin fra 1949 til 1951. Hun var de første kvinnelige æresborger av Berlin.

Liv og virke
------------

Louise Schroeder ble født i en arbeiderfamilie i Altona i Hamburg og var yngst av fire søsken. Hun arbeidet som sekretær og gikk i 1910 med i SPD, der hun engasjerte seg i sosialpolitikk og for likestilling. Hun var en av de yngste deltagerne ved nasjonalforsamlingen i Weimar som vedtok den nye forfatningen, og var deretter riksdagsmedlem frem til nazistenes maktovertakelse i 1933. Hun virket også ved Deutsche Hochschule für Politik i Berlin. 

Nazistene gav henne yrkesforbud, og hun flyttet til hjembyen Hamburg, hvor hun gjentatte ganger ble kalt inn til forhør. Et forsøk på å tjene til livets opphold ved å drive et bakeri fungerte ikke; hun nektet å gjøre hitlerhilsen og ble utsatt for boikott. Venner ordnet med at hun fikk kontorarbeide i Berlin. Hun fant også arbeide i et bygningsfirma, som hun arbeidet for i Danmark, og hvor hun befant seg da andre verdenskrig ble avsluttet.

Etter slutten av annen verdenskrig kom Schroeder tilbake til Berlin og var medlem av Berlins parlament og fra 1949 medlem av Tysklands forbundsdag og også i Europarådet. 

I 1947 ble hun midlertidig overborgermester i Berlin. Louise Schroeder fungerte på vegne av Ernst Reuter, ettersom valget av Reuter til overborgermester ikke ble anerkjent av Sovjetunionen. På grunn av Schroeders sykdom fungerte Ferdinand Friedensburg for Schroeder i tre og en halv måned. 30. november 1948 innsatte Sovjetunionen en egen overborgermester for Øst-Berlin. Dermed ble byen i realiteten delt. Berlins deling gjorde at Schroeders politiske karrière fortsatte i Vestberlin der hun ble borgermester. Hun gikk av som borgermester i Vest-Berlin i 1951, i samband med at Vestberlins senat ble dannet med Reuter som regjerende borgermester. 

Louise Schroeder ble den første kvinne som ble tildelt tittelen æresborger i Berlin.

* Fra venstre Toni Pfülf, Schroeder og Christine Teusch i1925.Fra venstre Toni Pfülf, Schroeder og Christine Teusch i1925.
* Ritterstürzkonferansen i 1948: fra venstre Hanns Haberer, Schroeder, Hermann Lüdemann og Josef Müller.Ritterstürzkonferansen i 1948: fra venstre Hanns Haberer, Schroeder, Hermann Lüdemann og Josef Müller.

Referanser
----------

1. 1 2   Brockhaus Enzyklopädie, Brockhaus Online-Enzyklopädie-id schroeder-louise[Hentet fra Wikidata]
2. 1 2   FemBio-Datenbank, FemBio-ID 24694, besøkt 9. oktober 2017[Hentet fra Wikidata]
3. 1 2 3 4 5 6   Biografisches Handbuch der Berliner Stadtverordneten und Abgeordneten 1946-1963, side(r) 244[Hentet fra Wikidata]
4. 1 2   Grunnleggende data om medlemmene av Forbundsdagen, katalogkode 11002082, besøkt 13. april 2018[Hentet fra Wikidata]
5. ↑  «SPD-Berlin - portal - Schroeder, Louise». *web.archive.org*. 21. mars 2006. Arkivert fra originalen 21. mars 2006. Besøkt 21. mars 2019.
6. 1 2 3  «Louise Schroeder». *web.archive.org*. berlin.de. 24. april 2013. Arkivert fra originalen 24. april 2013. Besøkt 21. mars 2019.

Eksterne lenker
---------------

* (en) Louise Schroeder – kategori av bilder, video eller lyd på Commons Rediger på Wikidata
* (en) Louise Schroeder på Discogs Rediger på Wikidata
* (en) Louise Schroeder hos Europarådets parlamentarikerforsamling Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** Munzinger (iba) **·** Discogs
 |

Portal: Tyskland